
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2018. gada 18. decembra noteikumos Nr. 837 "Kārtība, kādā kārto maksātnespējas procesa administratora amata pretendentu sarakstu un izvēlas maksātnespējas procesa administratora amata kandidātu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts "Grozījumi Ministru kabineta 2018. gada 18. decembra noteikumos Nr. 837 "Kārtība, kādā kārto maksātnespējas procesa administratora amata pretendentu sarakstu un izvēlas maksātnespējas procesa administratora amata kandidātu"" (turpmāk – noteikumu projekts) izstrādāts pēc Tieslietu ministrijas iniciatīvas.
1.2. Mērķis
Mērķa apraksts
Noteikumu projekta mērķis ir precizēt un papildināt regulējumu atbilstoši plānotajai Maksātnespējas kontroles dienesta likvidācijai, tā funkcijas un uzdevumus nododot Tieslietu ministrijai un Tiesu administrācijai.
Spēkā stāšanās termiņš
01.10.2026.
Pamatojums
Atbilstoši Ministru kabineta 2026. gada 13. marta rīkojumam Nr. 138 "Par Maksātnespējas kontroles dienesta likvidāciju" Maksātnespējas kontroles dienests tiks likvidēts ar 2026. gada 1. oktobri, līdz ar to ir nepieciešams nodrošināt vienotu spēkā stāšanās datumu visiem normatīvo aktu grozījumiem.
1.3. Pašreizējā situācija, problēmas un risinājumi
Pašreizējā situācija
Ministru kabineta 2018. gada 18. decembra noteikumi Nr. 837 "Kārtība, kādā kārto maksātnespējas procesa administratora amata pretendentu sarakstu un izvēlas maksātnespējas procesa administratora amata kandidātu" nosaka kārtību, kādā Elektroniskajā maksātnespējas uzskaites sistēmā kārto maksātnespējas procesa administratora amata pretendentu sarakstu, pazīmes, pēc kādām maksātnespējas procesa administratoru iekļauj pretendentu sarakstā, kā arī kārtību, kādā no pretendentu saraksta izvēlas maksātnespējas procesa administratora amata kandidātu konkrētam juridiskās personas maksātnespējas procesam, fiziskās personas maksātnespējas procesam vai kredītiestādes maksātnespējas procesam.
Noteikumi paredz, ka maksātnespējas procesa administrators pieteikumu par iekļaušanu pretendentu sarakstā vai izslēgšanu no tā iesniedz Maksātnespējas kontroles dienestam. Maksātnespējas kontroles dienests nodrošina attiecīgās informācijas ievadīšanu Elektroniskajā maksātnespējas uzskaites sistēmā, maksātnespējas procesa administratora iekļaušanu pretendentu sarakstā vai izslēgšanu no tā, kā arī attiecīgās informācijas nosūtīšanu tiesu informatīvajā sistēmai. 
Noteikumi regulē arī atsevišķa pretendentu saraksta kārtošanu kredītiestādes maksātnespējas procesā. Saskaņā ar spēkā esošo regulējumu maksātnespējas procesa administrators pieteikumu par iekļaušanu pretendentu sarakstā kredītiestādes maksātnespējas procesam vai izslēgšanu no tā iesniedz Maksātnespējas kontroles dienestam. Maksātnespējas kontroles dienests izvērtē maksātnespējas procesa administratora atbilstību noteikumos paredzētajām prasībām, pieprasa informāciju kompetentajām institūcijām un nodrošina maksātnespējas procesa administratora iekļaušanu pretendentu sarakstā kredītiestādes maksātnespējas procesam vai izslēgšanu no minētā saraksta.
Problēmas un risinājumi
Problēmas apraksts
Ministru kabineta 2026. gada 13. marta rīkojuma Nr. 138 "Par Maksātnespējas kontroles dienesta likvidāciju" 1. punkts paredz ar 2026. gada 30. septembri likvidēt Tieslietu ministrijas padotībā esošo Maksātnespējas kontroles dienestu, no 2026. gada 1. oktobra pievienojot to Tieslietu ministrijai un Tieslietu ministrijas padotībā esošajai Tiesu administrācijai.
Maksātnespējas kontroles dienesta īstenotās funkcijas, kas saistītas ar maksātnespējas procesa administratoru iecelšanu amatā, atbrīvošanu, atcelšanu un atstādināšanu no amata, kā arī maksātnespējas procesa administratoru amata darbības apturēšanu, tiek nodotas Tieslietu ministrijai. Arī maksātnespējas procesa administratora amata pretendentu saraksta kārtošana un ar to saistīto pieteikumu izvērtēšana pēc Maksātnespējas kontroles dienesta likvidācijas ir īstenojama Tieslietu ministrijas kompetences ietvaros.
Līdz ar to Ministru kabineta 2018. gada 18. decembra noteikumi Nr. 837 "Kārtība, kādā kārto maksātnespējas procesa administratora amata pretendentu sarakstu un izvēlas maksātnespējas procesa administratora amata kandidātu", ciktāl tie paredz Maksātnespējas kontroles dienesta iesaisti maksātnespējas procesa administratora amata pretendentu saraksta kārtošanā, pēc Maksātnespējas kontroles dienesta likvidācijas vairs neatbildīs faktiskajai situācijai.
Risinājuma apraksts
Ar noteikumu projektu tiek precizēts regulējums par maksātnespējas procesa administratora iekļaušanu pretendentu sarakstā un izslēgšanu no tā, attiecīgajās normās aizstājot Maksātnespējas kontroles dienestu ar Tieslietu ministriju kā kompetento institūciju. Grozījumi noteikumu 3., 4., 6., 7. un 8. punktā paredz, ka maksātnespējas procesa administrators pieteikumu par iekļaušanu pretendentu sarakstā vai izslēgšanu no tā iesniedz Tieslietu ministrijai, savukārt Tieslietu ministrija nodrošina informācijas ievadīšanu Elektroniskajā maksātnespējas uzskaites sistēmā un maksātnespējas procesa administratora iekļaušanu pretendentu sarakstā vai izslēgšanu no tā.
Tāpat ar noteikumu projektu tiek precizēts regulējums par maksātnespējas procesa administratora iekļaušanu pretendentu sarakstā kredītiestādes maksātnespējas procesam un izslēgšanu no minētā saraksta. Grozījumi noteikumu 17.2., 17.5., 17.6., 17.7., 17.8., 17.9., 17.11., 17.12., 17.13., 17.14. un 17.15. punktā paredz Tieslietu ministrijas kompetenci saņemt attiecīgos pieteikumus, izvērtēt maksātnespējas procesa administratora atbilstību noteikumos paredzētajām prasībām, pieprasīt informāciju kompetentajām institūcijām, kā arī nodrošināt maksātnespējas procesa administratora iekļaušanu pretendentu sarakstā kredītiestādes maksātnespējas procesam vai izslēgšanu no tā.
Ar noteikumu 25. punktu tiek noteikts pārejas regulējums nepabeigto procesu pārņemšanai pēc Maksātnespējas kontroles dienesta likvidācijas. Minētais regulējums paredz, ka pieteikumus un iesniegumus par maksātnespējas procesa administratora iekļaušanu pretendentu sarakstā vai izslēgšanu no tā, kā arī pieteikumus par maksātnespējas procesa administratora iekļaušanu pretendentu sarakstā kredītiestādes maksātnespējas procesam vai izslēgšanu no minētā saraksta, kuru izskatīšana līdz 2026. gada 30. septembrim nav pabeigta, no 2026. gada 1. oktobra izskata Tieslietu ministrija. Tāpat Tieslietu ministrija pārņem arī tās lietas, kurās Maksātnespējas kontroles dienests līdz 2026. gada 30. septembrim ir saņēmis ziņas, kas ir pamats maksātnespējas procesa administratora izslēgšanai no attiecīgā pretendentu saraksta, bet lietas izskatīšana līdz minētajai dienai nav pabeigta.
Noteikumu 25. punkta mērķis ir nodrošināt nepabeigto procesu nepārtrauktību un novērst neskaidrības par termiņu skaitīšanu pēc Maksātnespējas kontroles dienesta likvidācijas. Tā kā noteikumi paredz konkrētus termiņus kompetentās institūcijas darbībām pēc pieteikuma, iesnieguma vai ziņu saņemšanas, noteikumu 25. punktā paredzēts, ka Maksātnespējas kontroles dienestā līdz 2026. gada 30. septembrim saņemtie pieteikumi, iesniegumi vai ziņas uzskatāmi par saņemtiem Tieslietu ministrijā 2026. gada 1. oktobrī. Tādējādi Tieslietu ministrijai ir skaidrs termiņu sākuma brīdis attiecīgo darbību veikšanai, savukārt privātpersonām tiek nodrošināta tiesiskā skaidrība un nepārtraukta iesniegto pieteikumu un lietu izskatīšana.
Papildus ar noteikumu 26. punktu tiek paredzēts pārejas regulējums, nosakot, ka, piemērojot noteikumu 17.5, 17.6 un 17.7 punktu, ņem vērā arī sankcijas, kuras līdz 2026. gada 30. septembrim piemērojis Maksātnespējas kontroles dienests.
Noteikumu projekts ir tehniska rakstura. Tas nemaina maksātnespējas procesa administratora amata pretendentu saraksta kārtošanas kārtību pēc būtības, nemaina maksātnespējas procesa administratora amata kandidāta izvēles principus un nerada jaunas prasības maksātnespējas procesa administratoriem vai citām privātpersonām.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Maksātnespējas kontroles dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/6f1f356b-bd56-4568-bccd-a7345084e9bc
6.3. Sabiedrības līdzdalības rezultāti
Sabiedrības līdzdalības rezultātā netika saņemti viedokļi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

